** 

Ziņa presei 16.06.2021.

***53 tūrisma pakalpojumu sniedzēji saņem “Gājējam draudzīgs” zīmi***

******

***Aktīva atpūta dabā šobrīd ir īpaši aktuāla, un došanās pārgājienos ir lielisks veids, kā iepazīt Latvijas dabu. Latvijā ir arvien plašākas iespējas izmantot “Gājējam draudzīgu” uzņēmumu pakalpojumus, tādējādi padarot pārgājiena pieredzi pēc iespējas pozitīvāku, un kājāmgājējiem radītu sajūtu “es šeit esmu gaidīts, mani šeit sapratīs”. Sagaidot vasaru, “Gājējam draudzīgs” zīmi visā Latvijā saņems vēl 53 tūrisma pakalpojumu sniedzēji, kuri piedāvā kājāmgājējiem nepieciešamos pakalpojumus.***

***Gājējam draudzīgs / Hiker-friendly* zīme tiek piešķirta** tūrisma pakalpojumu sniedzējiem Baltijas valstīs. Tā parāda, ka uzņēmējs saprot un respektē kājāmgājēju vajadzības, ka šeit viņi ir gaidīti. Uzņēmējs piedāvā kājāmgājējiem būtiskus un nepieciešamus pakalpojumus, piemēram: informāciju par maršrutu, dzeramo ūdeni, pirmās palīdzības aptieciņu, elektroierīču uzlādi, naktsmītnē ir iespēja izžāvēt slapjās un izmazgāt netīrās drēbes, zābakus un citu ekipējumu.

2021. gada maija beigās notika trešā *Gājējam draudzīgs / Hiker-friendly* komisijas sēde Latvijā. Tika pieņemts lēmums zīmi piešķirt 53 uzņēmumiem, kuri atbilda *Gājējam draudzīgs / Hiker-friendly* kritērijiem. Tie ir:

1. Jūrmalas tūrisma informācijas centrs, Jūrmalā
2. Apartamenti pie jūras Tūjā, Salacgrīvas novadā
3. Tukuma tūrisma informācijas centrs, Tukumā
4. Kandavas tūrisma informācijas centrs, Kandava
5. Viesu nams ''Kalndaķi'', Engures novadā
6. Kempings “Abragciems”, Engures novadā
7. Viesu nams “Strautiņi”, Engures novadā
8. Hostelis “Pludmalis”, Engures novadā
9. Viesu nams “Mazā Kaija”, Engures novadā
10. Brīvdienu māja “Holandiesi”, Engures novadā
11. Kempings “Lakeside”, Siguldas novadā
12. Viesu nams “Jaunstūrīši”, Ādažu novadā
13. Atpūtas komplekss “Mazpipari”, Ādažu novadā
14. Viesu nams “Abzaļi”, Ādažu novadā
15. Kempings “Ezīša Midziņa”, Ķeguma novadā
16. Atpūtas vieta “Buki”, Ventspils novadā
17. Kempings “Senči”, Ventspils novadā
18. Kempings “Liepene”, Ventspils novadā
19. Atpūtas komplekss "Vējciems", Ventspils novadā
20. Viesu nams- apartamenti “Marbella Rezidence”, Ventspilī
21. Viesu nams “Marbella”, Ventspilī
22. Apartamenti “Marijas nams”, Ventspilī
23. “BB camping”, Liepājā
24. Viesu māja “Ezera māja”, Liepājā
25. Liepājas reģiona tūrisma informācijas birojs, Liepāja
26. “Liepu” hostelis, Liepājā
27. Embūtes tūrisma informācijas centrs, Vaiņodes novadā
28. Kazdangas tūrisma informācijas punkts, Aizputes novadā
29. Atpūtas parks “Laumas”, Talsu novadā
30. Brīvdienu māja “Apsīši”, Talsu novadā
31. Restorāns&bārs, viesnīca “Mare”, Rojas novadā
32. Viesnīca “Rojas Pērle”, Rojas novadā
33. Viesu māja “Ventas Rumba”, Kuldīgā
34. “Sabildes Sidra nams”, Sabilē
35. Sabiles tūrisma informācijas centrs, Sabilē
36. Viesu māja “Papeles”, Dagdas novadā
37. Atpūtas komplekss “Upes Dižvietas”, Krāslavas novadā
38. Zirgu sēta “Klajumi”, Krāslavas novadā
39. Kempings “Siveri”, Krāslavas novadā
40. Viesu māja “Stikāni”, Rēzeknes novadā
41. Viesu māja “Ezera sonāte”, Rēzeknes novadā
42. Rēzeknes tūrisma informācijas centrs, Rēzeknē
43. Dabas kūrorts “Piektā Debess Puse”, Madonas novadā
44. Lauku māja “Mežvidi”, Gulbenes novadā
45. Gulbenes tūrisma un kultūrvēsturiskā mantojuma centrs, Gulbenē
46. Cēsu Tūrisma informācijas centrs, Cēsīs
47. Pils parka dzīvoklis ar saulrieta verandu, Cēsīs
48. Jelgavas reģionālais tūrisma centrs, Jelgavā
49. Naktsmītne “Alberģe Līvbērze”, Jelgavas novadā
50. Hostelis "SILI", Jelgavas novadā
51. Naktsmītne “Namiņš’’, Auces novadā
52. Viesnīca “Klidziņa”, Skrīveru novadā
53. Kempings “Rundale camping”, Rundāles novadā

Aicinām pārgājienu cienītājus jau šajā vasarā baudīt aktīvas brīvdienas gan “Mežtakā” un “Jūrtakā”, gan citos pārgājienu maršrutos un pašiem pārliecināties par *Gājējiem draudzīgs* viesmīlību šobrīd jau 157 *Gājējiem draudzīgs* uzņēmumos. Vairāk par garās distances pārgājienu maršrutiem “Mežtaka” un “Jūrtaka” – [www.baltictrails.eu](http://www.baltictrails.eu).

**Kā uzņēmēji var iegūt zīmi *Gājējam draudzīgs***

Latvijā zīmi piešķir komisija, kurā ir 13 dalībnieki – gan valsts iestādes, gan organizācijas, kuras atbalsta kājāmiešanu, aktīvo atpūtu un dabas tūrismu. Šo zīmi var saņemt jebkurš uzņēmējs - tūrisma pakalpojumu sniedzējs visās trijās Baltijas valstīs, kas vēlas piedāvāt kājāmgājējiem nepieciešamos pakalpojumus – ne tikai naktsmītnes, bet arī, piemēram, kafejnīcas, krodziņi un restorāni, tūrisma informācijas centri, degvielas uzpildes stacijas, veikali u.tml.

Uzņēmēji ar *Gājējiem draudzīgs / Hiker-friendly* zīmi un kritērijiem var iepazīties šeit: <https://baltictrails.eu/lv/forest/marketing>

Uz nākamo komisijas sēdi, kas tiek plānota 2021. gada septembrī, zīmes saņemšanai varēs pieteikties pakalpojumu sniedzēji visā Latvijā neatkarīgi no tā, kāds pārgājienu maršruts vai taka atrodas viņu tuvumā (interesenti var pieteikties, rakstot uz lauku@celotajs.lv).

Asnāte Ziemele

LLTA „Lauku ceļotājs”

T: 29285756

*Projekts „Garās distances pārrobežu pārgājienu maršruts „Mežtaka”” (04/01/2019 - 06/30/2021) daļēji finansēts ar Eiropas Savienības un Eiropas Reģionālās attīstības fonda Centrālā Baltijas jūras reģiona pārrobežu sadarbības programmas 2014.–2020. gadam atbalstu.*

*Projekts LLI-448 „Mežtakas izveide Latvijā un Lietuvā un Jūrtakas pagarināšana Lietuvā” (Pārgājienu projekts) tiek realizēts ar Eiropas Savienības Interreg V-A Latvijas – Lietuvas pārrobežu sadarbības programmas 2014. –2020. gadam atbalstu. Kopējās projekta izmaksas ir 788 104,45 EUR. Projekta līdzfinansējums no Eiropas Reģionālās attīstības fonda ir 669 888,76 EUR.*

*Šī preses ziņa ir sagatavota ar Eiropas Savienības finansiālo atbalstu. Par šīs preses ziņas saturu pilnībā atbild LLTA “Lauku ceļotājs”, un tas nekādos apstākļos nav uzskatāms par Eiropas Savienības oficiālo nostāju.*